S-5181/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. nóvember 2022, á hendur Á-kk-þgf E-kk-þgf Þ-kk-þgf, kt. [...], [...], fyrir fíkniefnalagabrot með því að hafa, mánudaginn 22. febrúar 2021, haft í vörslum sínum, í sölu- og dreifingarskyni, 213,98 gaf kannabislaufum, 337,55 gaf kannabisstönglum, 91,71 gaf maríhúana og 8 kannabisplöntur sem ákærði hafði ræktað um nokkurt skeið og til þess dags sem lögregla haldlagði við húsleit í kjallara á heimili ákærða að [...]í Hafnafirði.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018.

Þess er krafist að ákærði verði dæmdur til refsingar, greiðslu alls sakarkostnaðar og til að sæta upptöku á 8 kannabisplöntum, 213,98 gaf kannabislaufum, 9,33 gaf kannabisstönglum og 82,19 gaf maríhúana, samkvæmt heimild í 6. mgr. 5. gr. laga nr. 64/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018, auk upptöku á sjö viftum (munur nr. [...]), fimm loftsíum (munur nr. [...]), átta straumbreytum (munur nr. [...]), tveimur lömpum (munur nr. [...]), rakatæki (munur nr. [...]) og hitamæli (munur nr. [...]) samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall í Lögbirtingablaði [...] sl., sbr. 3. mgr. 156. gr. laga nr. 88/2008 um meðferð sakamála. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 1. nóvember 2022, gekkst ákærði undir greiðslu sektar með lögreglustjórasátt 21. október 2013 fyrir brot gegn lögum um ávana- og fíkniefni. Ákærði gekkst aftur undir greiðslu sektar með lögreglustjórasátt 11. maí 2016 meðal annars fyrir brot gegn lögum um ávana- og fíkniefni. Þá var hann dæmdur í 75 daga fangelsi, skilorðsbundið til tveggja ára með héraðsdómi Reykjavíkur [...] meðal annars fyrir brot gegn lögum um ávana-og fíkniefni. Að öðru leyti kemur sakaferill ákærða ekki til skoðunar við ákvörðun refsingar nú.

Með hliðsjón af framangreindu og sakarefni þessa máls, dómvenju þykir refsing ákærða hæfilega ákveðin 60 daga fangelsi.

Með vísan til lagaákvæða í ákæru eru gerð upptæk til ríkissjóðs 8 kannabisplöntur, 213,98 gaf kannabislaufum, 9,33 gaf kannabisstönglum, 82,19 gaf maríhúana, sjö viftur, fimm loftsíur, átta straumbreytar, tveir lampar, rakatæki og hitamælir sem hald var lagt á við rannsókn málsins.

Ákærði greiði 2 30.744 krónur í sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, Á-kk-nf E-kk-nf Þ-kk-nf, sæti fangelsi í 60 daga.

Upptæk eru gerð til ríkissjóðs 8 kannabisplöntur, 213,98 gaf kannabislaufum, 9,33 gaf kannabisstönglum, 82,19 gaf maríhúana, sjö viftur, fimm loftsíur, átta straumbreytar, tveir lampar, rakatæki og hitamælir.

Ákærði greiði 230.744 krónur í sakarkostnað.

H-kvk-nf S-kvk-nf B-kvk-nf